### cid:ii_14ef2c72333ea847

### KËSHILLI BASHKIAK

**V E N D I M**

Nr. 120, datë 23.11.2017

 **PËR DISA NDRYSHIME NË VENDIMIN NR.84, DATË 29.12.2016 TË KËSHILLIT BASHKIAK “PËR MIRATIMIN E PROGRAMIT BUXHETOR AFATMESËM 2017-2019 DHE DETAJIMIN E BUXHETIT TË BASHKISË SË TIRANËS PËR VITIN 2017” (I NDRYSHUAR)**

Në mbështetje të nenit 8, pika 2, nenit 9, pika 1, nënpika 1.1, shkronja “b” dhe pika 1, nënpika 1.3, shkronja “c”, nenit 34, pika 6, nenit 40, pika 4, nenit 54, shkronja “dh” dhe nenit 55, pikat 3 dhe 6 të Ligjit nr. 139/2015 “Për vetëqeverisjen vendore”; nenit 113 të Ligjit nr. 44/2015 “Kodi i Procedurave Administrative i Republikës së Shqipërisë”; Ligjit nr. 68/2017 “Për financat e vetëqeverisjes vendore”; nenit 44, paragrafi i dytë, shkronja ”a” të Ligjit nr. 9936, datë 26.06.2008 “Për menaxhimin e sistemit buxhetor në Republikën e Shqipërisë” (i ndryshuar); Udhëzimit nr. 2, datë 06.02.2012 të Ministrit të Financave “Për procedurat standarde të zbatimit të buxhetit” (i ndryshuar); Udhëzimit plotësues nr.8 datë 13.01.2017 të Ministrit të Financave “Për zbatimin e buxhetit të vitit 2017”; Vendimit nr. 84 datë 29.12.2016 të Këshillit Bashkiak “Për miratimin e Programit Buxhetor Afatmesëm 2017-2019 dhe detajimin e buxhetit të Bashkisë së Tiranës për vitin 2017” (i ndryshuar), me propozim të Kryetarit të Bashkisë, Këshilli Bashkiak;

**V E N D O S I:**

**I.** Në vendimin nr. 84, datë 29.12.2016 të Këshillit Bashkiak “Për miratimin e programit buxhetor afatmesëm 2017-2019 dhe detajimin e buxhetit të Bashkisë së Tiranës për vitin 2017” (i ndryshuar), bëhen këto ndryshime:

1. Të miratojë rishpërndarjen e fondit të investimeve dhe shpenzimeve korrente brenda “Programit të Shërbimeve Publike Vendore”, “Programit të Planifikim Menaxhim Administrimit”, “Programit të Zhvillimit Ekonomik dhe Punësimit”,”Programit të Menaxhimit të Rrugëve dhe Transportit Publik”, “Programit të Rendit dhe Mbrojtjes Civile”, “Programit të Ujësjellës Kanalizime dhe Programit të Strehimit dhe Planifikimit të Territorit për vitin 2017”, sipas pasqyrës nr.1, pjesë përbërëse e këtij vendimi.
2. Të miratojë rishpërndarjen e fondit të investimeve brenda “Programit të Menaxhimit të Rrugëve dhe Transportit Publik”, “Programit të Strehimit dhe Planifikimit të Territorit”, “Programit të Arsimit Parauniversitar dhe Edukimit dhe Programit të Kujdesit Social për vitin 2017”, sipas pasqyrës nr. 2, pjesë përbërëse e këtij vendimi.
3. Të miratojë detajimin e fondeve shtesë të transfertës specifike sipas aktit normativ Nr. 3 datë 06.11.2017 si dhe rishpërndarjen e fondeve të transfertës specifike brenda “Programit të Arsimit Parauniversitar dhe Edukimit për vitin 2017”, sipas pasqyrave nr. 3 dhe 3/1, pjesë përbërëse e këtij vendimi.
4. Të miratojë rishpërndarjen e fondit të investimeve Brenda ”Programit të Arsimit Parauniversitar dhe Edukimit për vitin 2017”, sipas pasqyrës nr. 4, pjesë përbërëse e këtij vendimi.
5. Të miratojë rishpërndarjen e fondit të investimeve brenda “Programit të Zhvillimit të Rinisë dhe Sportit për vitin 2017”, sipas pasqyrës nr. 5, pjesë përbërëse e këtij vendimi.
6. Të miratojë detajimin e fondit të investimeve brenda “Programit të Zhvillimit të Rinisë dhe Sportit për vitin 2017”, sipas pasqyrës nr. 6, pjesë përbërëse e këtij vendimi.
7. Ngarkohen Drejtoria e Përgjithshme e Menaxhimit Financiar, Drejtoria e Përgjithshme e Punëve Publike, Drejtoria e Përgjithshme Juridike e Aseteve dhe Licencimit, Drejtoria e Përgjithshme e Zhvillimit Ekonomik, Drejtoria e Përgjithshme e Shërbimit Social, Drejtoria e Përgjithshme Nr.1 e Punëtorëve të Qytetit, Drejtoria e Përgjithshme Nr.2 e Punëtorëve të Qytetit, Drejtoria e Përgjithshme Nr.3 e Punëtorëve të Qytetit, Klubi Sportiv “Tirana”, Qendra Ekonomike e Zhvillimit dhe Edukimit të Fëmijëve, Drejtoria e Përgjithshme e Taksave dhe Tarifave vendore, Tirana Parking, Agjensia e Shërbimeve Funerale, Drejtoria e Konvikteve të Shkollave të Mesme për zbatimin e këtij vendimi.

**II.** Ky vendim hyn në fuqi sipas përcaktimeve të pikës 6 të nenit 55 të ligjit nr. 139/2015, datë 17.12.2015 “Për vetëqeverisjen vendore” dhe pas konfirmimit ligjor nga ana e Institucionit të Prefektit të Qarkut Tiranë**.**

K R Y E T A R

**ALDRIN DALIPI**